Source: https://www.zakonypreludi.sk/zz/1992-236
Timestamp: 2020-04-08 06:21:45+00:00

Document:
236/1992 Zb. Zákon, ktorým sa mení a dopĺňa zákon č. 56/1991 Zb. o rokovacom poriadku Federálneho zhromaždenia a ... | Aktuálne znenie
Zákon č. 236/1992 Zb.Zákon, ktorým sa mení a dopĺňa zákon č. 56/1991 Zb. o rokovacom poriadku Federálneho zhromaždenia a zákon č. 135/1991 Zb. o Kancelárii prezidenta Českej a Slovenskej Federatívnej Republiky
z 30 apríla 1990,
ktorým sa mení a dopĺňa zákon č. 56/1991 Zb. o rokovacom poriadku Federálneho zhromaždenia a zákon č. 135/1991 Zb. o Kancelárii prezidenta
Federálne zhromaždenie Českej a Slovenskej Federatívnej Republiky sa uznieslo na tomoto zákone:
Zákon č. 56/1991 Zb. o rokovacom poriadku Federálneho zhromaždenia sa mení a dopĺňa takto:
1. § 8 ods. 1 znie:
(1) Poslanci zvolení na tej istej kandidátnej listine politickej strany, politického hnutia alebo volebnej koalície sa môžu združovať v poslaneckom klube. V priebehu volebného obdobia sa poslanec nemôže stať členom iného poslaneckého klubu.“.
2. V § 12 ods. 4 v druhej vete sa za slovami „Predsedníctva Federálneho zhromaždenia“ vkladajú slová „na základe návrhov príslušných poslaneckých klubov“.
3. V § 97 sa doterajší text označuje ako odsek 1 a dopĺňajú sa nové odseky 2 a 3, ktoré znejú:
„(2) Kancelária Federálneho zhromaždenia je právnickou osobou.
(3) Organizačný poriadok a platový poriadok Kancelárie Federálneho zhromaždenia schvaľuje Predsedníctvo Federálneho zhromaždenia. Predsedníctvu Federálneho zhromaždenia prislúcha ustanoviť opatrením k platovému poriadku náležitosti, na ktorých úpravu inak splnomocňuje osobitný zákon;1) vydanie sa oznamuje v Zbierke zákonov.“.
Zákon č. 135/1991 Zb. o Kancelárii prezidenta Českej a Slovenskej Federatívnej Republiky sa dopĺňa takto:
1. V § 1 ods. 3 sa na konci pripája táto veta: „Kancelária je právnickou osobou.“
2. V § 3 sa dopĺňa nový odsek 3, ktorý znie:
„(3) Platový poriadok pracovníkov kancelárie schvaľuje Predsedníctvo zhromaždenia. Predsedníctvu Federálneho zhromaždenia prislúcha ustanoviť opatrením k platovému poriadku náležitosti, na ktorých úpravu inak splnomocňuje osobitný zákon;1) vydanie sa oznamuje v Zbierke zákonov.“.
1) § 23 zákona č. 143/1992 Zb. o plate o odmene za pracovnú pohotovosť v rozpočtových a v niektorých ďalších organizáciach a orgánoch.

References: § 8
 § 12
 § 97
 § 1
 § 3
 § 23